 Madaxweynaha Jamhuuriyadda Somaliland, Mudane Muuse Biixi Cabdi waxa uu shaaciyey in bulshada reer Somaliland ka dheregsan yihiin kaalinta ay ciidamada qaranku ugu fadhiyaan, isla-markaana ay xukuumadda uu gadh-wadeenka ka yahay ka goan tahay sidii ciidamada qaranka loo siin lahaa mudnaanta koowaad, maadaama oo ay naftooda u hureen qaranka, waxaana isaga oo arrimahaas ka hadlaya uu yidhi, Umaddu way ogtahay waxa ay ciidanka qaranku galaan, wax walbana waxa la idinka siin doonaa mudnaanta koowaad, aniga Madaxweynaha, xukuumadda iyo qaranka oo dhammiba waxa aanu ku dedaali doonnaa inuu ciidanka qaranka Somaliland helo mudnaanta koowaad, xagga noloshiisa, caafimaadkiisa, tababarkiisa iyo taariikhdiisa, waayo idinkaa mudnaanta koowaad ka galay hawshii qaranka, wixii la helo haddii ay dheef tahay, haddii ay sharaf tahay iyo haddii ay qaddarin tahayba waxa aanu ballan qaadaynaa inaad noqotaan mudnaanta koowaad. 